Vi sendte nyhedsbrev ud i fredags. Der ventede en ordre eller to, da vi mødte ind her mandag morgen, for der var gode tilbud og smuk tweed og hylder fulde af alpaka, så vi gik til biddet med frisk mod allesammen. Der blev pakket igennem …
Så kom regnen. Vi pakkede stadig, men nu var der ingen, der havde lyst til andet end at lade pakkerne stå indenfor døren og så bare håbe på, at presenningen lå, som den gjorde bedst gavn ude over pakkerne udenfor på stien.
Indenfor voksede bjerget. Så blev det heldigvis tørvejr igen og vi kunne stable endnu højere og endda over tagrende og tag, så der var brug for ekstra energi og søde er vi, så selvfølgelig gjorde vi et lille indhug i chokoladerne. Et lille, sagde jeg jo! Lillebitte …
Regnen kom tilbage. Sikke et vejr! Med jævne mellemrum rendte Kenneth ud og lagde våd presenning på og trak af igen. Det var heldigvis ikke mit job. Jeg slap med skrækken og en stak ordrer, der skulle pakkes og det passede mig fint, mens jeg lyttede til regnen udenfor. Altså indtil jeg var gået ned på fjernlageret for at hente alpaka og regnen så brød løs. Den holdt mig stangen i små ti minutter, for brusebadet havde jeg altså allerede taget i morges, så jeg valgte at vente under tag, til det drev over.
Der er hyggeligt nede på fjernlageret og sikke ideer, man kan få, når man er omgivet af garn af mange og varierende kvaliteter. Jeg fik lyst til at strikke af det hele og tiden rækker jo slet ikke, så jeg tror ærlig talt, at jeg bare skal koncentrere mig om de igangværende projekter. Basta!
Der er virkelig blevet pakket nogle ordrer i dag. Mange. Ikke rekordmange, men rigtig, rigtig mange. Vi er nogle, der er trætte nu.
Sidst på eftermiddagen var det slut med regnen. Og vores energi. Nu er jeg lige landet indenfor og har besluttet, at vi holder fyraften. Vi må godt. Faktisk fortjener vi det.
Det skal gøre godt med sofa og fødderne oppe ;-)
16. september 2013 Af Liselotte
Det var herligt i dag at modtage min pakke med de skønne lyngfarver i Alpaca og det grå uldgarn :)
18. september 2013 at 12:14
Det var godt at læse, Ulla :-)
17. september 2013 at 20:18
Ha, der var det jo! Tusen takk! :-)
17. september 2013 at 09:55
Er det mulig å få ettersendt nyhetsbrevet?
Jeg har tilmeldt meg tidligere, men har nok falt ut siden jeg ikke har mottat det. Har tilmeldt meg på nytt nå :-)
Blir jo så nysgjerrig på hva som står der! ;-)
17. september 2013 at 19:18
Kære Karine, det ligger ude på facebook-siden også, så der kan du læse det :-)
AnetteI
16. september 2013 at 21:24
Jeg må også tilstå, at jeg er skyld i de ømme fødder og det store pakkeri. Jeg mangler på ingen måder garn – har faktisk mere end rigeligt. Men da jeg fik nyhedsbrevet og næsten samtidigt så ny opskrift på en jakke fra pickles.no – jamen så måtte jeg da bare sende en bestilling afsted.
Og den er vi glade for Anette :-)
16. september 2013 at 20:05
Ja der var meget, som fristede, men ingen order fra mig i denne omgang, jeg forsøger nemlig at nedbringe mig eget lager. Tweed trækker dog i mig, har strikket i den tidligere og den er bare så lækker, måske det alligevel ender med en order-:)
17. september 2013 at 19:15
Vi modtager altid gerne din ordre Gitte ;-)
16. september 2013 at 18:48
Tak for arbejdet, for jeg tror der lå en ordre fra mig i den store stak af ordre I har pakket i dag. :-)
Ja, regnen har virkelig været helt utilregnelig i dag, men heldigvis har solen også tittet frem indimellem. I ønskes en dejlig afslappet aften og så håber jeg ikke I drømmer alt for meget om garn i nat. ;-)
Pakket af mig, så du har helt ret… og jeg nåede ikke engang at skrive en lille hilsen, så den får du her ;-)
Jeg håber bare, at jeg kan sove for de ømme fødder, Catarina ;-)
17. september 2013 at 18:30
Håber ikke at natten blev forstyrret af fødder der stadig var i gang. :-)
Jeg kan hente garnet i morgen, og jeg tror de pinde jeg har bestilt ogs kommer i morgen – og så skal jeg igang. ;)
Jeg håber, at du er godt i gang indenfor det næste døgns tid :-)
16. september 2013 at 18:46
TakkTakk! Problem solved!!!
Herligt Annika :-)
16. september 2013 at 18:23
Hei!! Jeg prøver iherdig å bestille det fine garnet men får bare beskjed om at forsendelsesmetoden ikke kan benyttes til min adresse…. Men finner ingen opsjoner…. Hjelp! Hva gjør jeg galt? Bor i Singapore, men har bestilt garnet hjem til min mor i Norge så min mann kan ta det med hit til Singapore! Klør i fingrene etter å begynne på West Knits Drangey Pullover og Italiensk Tweed må da bare være drømmegarnet for denne!! God natt fra Singapore! Og tusen takk for all deilig inspirasjon som du gir meg via bloggen din!!!!! :)
16. september 2013 at 18:39
Prøv at vælge “Norway” i stedet Annika :-)
16. september 2013 at 17:54
Tak for indsatsen, vi er nogle som glæder os til at se posten i morgen :(
16. september 2013 at 18:38
16. september 2013 at 22:12
Ja, selvfølgelig: :)
beklager trykfejlen!
Ja, jeg tror da I har haft travlt. Har heldigvis fået mail om, at det bestilte garn er på vej – ikke fordi jeg mangler, men hvor var det lækre farver, der bare lokkede…????
Man skal aldrig gå ned på garn Henriette ;-)
Åh, så godt det var